CELEX: 62007CA0304
Language: sk
Date: 2008-10-09 00:00:00
Title: Vec C-304/07: Rozsudok Súdneho dvora (štvrtá komora) z  9. októbra 2008 (návrh na začatie prejudiciálneho konania, ktorý podal Bundesgerichtshof – Nemecko) – Directmedia Publishing GmbH/Albert-Ludwigs-Universität Freiburg (Smernica 96/9/ES — Právna ochrana databáz — Právo sui generis — Pojem extrakcia obsahu databázy)

22.11.2008   
            
            
               SK
            
            
               Úradný vestník Európskej únie
            
            
               C 301/9
            
         Rozsudok Súdneho dvora (štvrtá komora) z 9. októbra 2008 (návrh na začatie prejudiciálneho konania, ktorý podal Bundesgerichtshof – Nemecko) – Directmedia Publishing GmbH/Albert-Ludwigs-Universität Freiburg
   (Vec C-304/07) (1)
   
   (Smernica 96/9/ES - Právna ochrana databáz - Právo sui generis - Pojem „extrakcia“ obsahu databázy)
   (2008/C 301/17)
   Jazyk konania: nemčina
   Vnútroštátny súd, ktorý podal návrh na začatie prejudiciálneho konania
   Bundesgerichtshof
   Účastníci konania pred vnútroštátnym súdom
   
      Navrhovateľ: Directmedia Publishing GmbH
   
      Odporca: Albert-Ludwigs-Universität Freiburg
   Predmet veci
   Návrh na začatie prejudiciálneho konania – Bundesgerichtshof – Výklad článku 7 ods. 2 písm. a) smernice Európskeho parlamentu a Rady 96/9/ES z 11. marca 1996 o právnej ochrane databáz (Ú. v. EÚ L 77, s. 20; Mim. vyd. 13/015, s. 459) – Prevzatie údajov z chránenej databázy do inej databázy uskutočnené údaj za údajom po ich podrobnom preskúmaní a bez kopírovania – Kvalifikácia takéhoto prevzatia údajov ako „extrakcie“ v zmysle smernice 96/9/ES
   Výrok rozsudku
   Prevzatie údajov z chránenej databázy do inej databázy na základe prezerania prvej databázy na obrazovke a vlastného posúdenia údajov v nej obsiahnutých môže predstavovať „extrakciu“ v zmysle článku smernice Európskeho parlamentu a Rady 9/96/ES z 11. marca 1996 o právnej ochrane databáz, pokiaľ – overenie čoho prináleží vnútroštátnemu súdu – toto konanie predstavuje transfer kvalitatívne alebo kvantitatívne určenej podstatnej časti obsahu chránenej databázy alebo transfery nepodstatných častí, ktoré by z dôvodu svojej opakujúcej sa a systematickej povahy mohli viesť k opätovnému zhotoveniu podstatnej časti tohto obsahu.
   
      (1)  Ú. v. EÚ C 211, 8.9.2007.